Liubov Janovska

Liubov Oleksandrivna Janovska, jaiotzez Stxerbatxova (; Mykolaivka, 1861eko uztailaren 30a – Kiev, 1933), F. Jekurzha eta Omelko Repiakh izengoitiez ere ezaguna, ukrainar idazle eta feminista izan zen.

 Bizitza 
Oleksandr Stxerbatxov errusiar jatorriko idazle arrakastatsuaren eta ama ukrainarraren alaba, Liubov Stxerbatxova Ekialdeko Ukrainako Mykolaivka herrian jaio zen 1861ean.  Janovskaren amaren izeba, Oleksandra Bilozerska-Kulix (Hanna Barvinok), idazle ospetsua zen eta Panteleimon Kulix idazlearekin ezkonduta zegoen. Bere gurasoak, aldiz, banandu egin ziren, haien jatorri etniko desberdinek eragindako tentsioengatik.

Ikasketak Krementxuken eta Poltavan egin zituen. 1881ean, Vasyl Janovsky ukrainar intelektualarekin ezkondu zen, eta Ukrainako kultura, literatura eta historia modu sakonean ikasi zituen. Bere lehen ipuin laburra, Zlodiika Oksana, 1897an argitaratu zen. Eleberriak eta antzezlanak ere idatzi zituen. Guztira 100 idazlan ingururen egilea izan zen; hala ere, horietako asko ez ziren argitaratu bere bizitzan zehar, eta batzuk ez ziren amaitu ere egin.

1905ean, Janovska Kievera joan zen bizitzera, eta han literatura zirkuluetan eta emakumeen mugimenduan parte hartu zuen. 1916tik aurrera, ezin izan zuen idatzi Lehen Mundu Gerrak pobrezian utzitako emakumeei eta haurrei laguntzen egindako lanak areagotu zituen osasun-arazoengatik. 1923an paralisia izan zuen eta hamar urte geroago hil zen.

 Erreferentziak 

 Kanpo estekak 

Kategoria:Ukrainako eleberrigileak
Kategoria:Emakume eleberrigileak
Kategoria:Ukrainako ipuingileak
Kategoria:Emakume ipuingileak
Kategoria:Ukrainako antzerkigileak
Kategoria:Emakume antzerkigileak
Kategoria:Ukrainerazko idazleak
Kategoria:XIX. mendeko emakume idazleak
Kategoria:XX. mendeko emakume idazleak
Kategoria:Ukrainako feministak
Kategoria:Kieven hildakoak